2014O0009 — ET — 07.06.2014 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B EUROOPA KESKPANGA SUUNIS, 20. veebruar 2014, varade ja kohustustega seotud riigi tehingute juhtimise kohta riikide keskpankade poolt (EKP/2014/9) (2014/304/EL) (EÜT L 159, 28.5.2014, p.56)

Muudetud:

Euroopa Liidu Teataja No page date ►M1 EUROOPA KESKPANGA SUUNIS 5. juuni 2014, L 168 118 7.6.2014









▼B

EUROOPA KESKPANGA SUUNIS,

20. veebruar 2014,

varade ja kohustustega seotud riigi tehingute juhtimise kohta riikide keskpankade poolt

(EKP/2014/9)

(2014/304/EL)







EUROOPA KESKPANGA NÕUKOGU, võttes arvesse Euroopa Liidu toimimise lepingut, eelkõige selle artikli 127 lõike 2 esimest taanet, võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artikleid 12.1 ja 14.3, ning arvestades järgmist: (1) Ühtse rahapoliitika saavutamiseks peab Euroopa Keskpank (EKP) täpsustama eurot rahaühikuna kasutavate liikmesriikide keskpankade (edaspidi „RKPd”) poolt järgitavaid üldpõhimõtteid, kui nad teevad omal algatusel riigi tehinguid varade ja kohustustega; need tehingud ei tohi segada ühtset rahapoliitikat. (2) Repolepingud RKPde ja eurosüsteemiväliste riikide keskpankade vahel võivad realiseerumisel mõjutada euroala likviidsust ja seega ka ühtset rahapoliitikat. Seega otsustas EKP nõukogu ühtse rahapoliitika usaldusväärsuse tagamiseks 22. oktoobril 2009, et teatavate likviidsuskokkulepete jaoks RKPde ja eurosüsteemiväliste keskpankade vahel on vajalik eelnev heakskiit. (3) Selleks et säilitada ühtse rahapoliitika usaldusväärsus, motiveerida valitsemissektorit hoiustama turul ning lihtsustada eurosüsteemi likviidsusjuhtimist ja rahapoliitika elluviimist, tuleb täpsustada piirangud, mis kehtivad RKPde kui fiskaalagentide juures hoitavate valitsemissektori hoiuste tasustamisele kooskõlas Euroopa Keskpankade Süsteemi ja Euroopa Keskpanga põhikirja artikliga 21.2. Valitsemissektori hoiuste tasustamise piirmäär, mis võtab arvesse rahaturu intressimäära, lihtsustab ka RKPde poolt keskpankade rahastamise keelu järgimisest kinnipidamise jälgimist, mida teostab EKP kooskõlas aluslepingu artikli 271 punktiga d. (4) Võttes arvesse Euroopa Liidu/Rahvusvahelise Valuutafondi ja muude võrreldavate finantstoetusprogrammide erandlikku ja ajutist olemust, ei peaks kohaldatav kord piirama riikide valitsuste võimet hoida hoiuseid oma riigi keskpangas; muu hulgas ka seetõttu, et see hoiustamine võib olla asjakohase programmi tingimuste osa. Nende hoiuste väljajätmine piirmäärast ei häiri ühtset rahapoliitikat samal määral kui valitsemissektori hoiuste hoidmine muudes liikmesriikides, mille rahaühik on euro, ning arvestades järgmist: ON VÕTNUD VASTU KÄESOLEVA SUUNISE.







Artikkel 1

Kohaldamisala

1. Käesolevat suunist kohaldatakse kõikide RKPde tehingute suhtes, mis hõlmavad eurot, sh tehingud, mida RKPd teevad tehingupoolena oma nimel või agendina kolmanda isiku nimel või samal ajal nii tehingupoolena kui ka agendina. Käesolevat suunist ei kohaldata järgmiste tehingute suhtes:

a) püsivõimalused ja operatsioonid, mida RKPd teevad EKP algatusel, eelkõige operatsioonid, mida tehakse kooskõlas suunisega EKP/2011/14 ( 1 );

b) tehingud väärismetallidega ning välisvaluuta ja euro vahetustehingud, mis on hõlmatud suunisega EKP/2003/12 ( 2 );

c) RKPde tehingud seoses erakorralise likviidsusabiga.

2. Artikleid 7 ja 8 ei kohaldata tehingutele, mida RKP teevad:

a) fiskaalagentidena EKPSi põhikirja artikli 21.2 kohaselt;

b) halduseesmärgil või oma personali jaoks EKPSi artikli 24 kohaselt;

c) oma personali pensionifondi haldamisel;

d) oma personali või muude klientide hoiuste skeemi käitamisel;

e) oma kasumi ülekandmisel valitsusele.

RKPde personali pensionifondi tehtud tehingute suhtes, mida juhib autonoomne asutus, ei kohaldata artikleid 6 ja 9. Artiklite 6 ja 9 ex poste aruandlusnõudeid ei kohaldata tehingute suhtes, mida RKPd teevad halduseesmärgil, või tehingute suhtes hoiustega, mis on seotud töötajate ja muude klientide poolt RKPdes hoitavate jooksvate kontodega.

3. Käesolevat suunist ei kohaldata tehingutele eurosüsteemi reservihaldusteenuste raames, v.a ex poste aruandlusnõuded artikli 6 lõikes 1.

4. Ilma et see mõjutaks lõiget 1 eespool, kohaldatakse artikleid 5 ja 11 valitsemissektori eurodes või välisvaluutas vääringustatud hoiuste suhtes.

Artikkel 2

Mõisted

Käesolevas suunises kasutatakse järgmisi mõisteid:

a) „repoleping” (repurchase agreement) — leping, mille RKP ja euroalavälise riigi keskpank sõlmivad ühe või enama konkreetse repotehingu tegemiseks. Repotehingus võtab üks pool kohustuse osta tehingupoolelt (või müüa tehingupoolele) eurodes vääringustatud väärtpabereid eurodes kokkulepitud hinnaga konkreetsel tehingupäeval, millega kaasneb samaaegne kokkulepe müüa tehingupoolele (või osta tehingupoolelt) samaväärseid väärtpabereid makse vastu eurodes kokkulepitud hinnas konkreetsel tehingupäeval;

b) „valitsemissektor” (government) — aluslepingu artiklis 123 osutatud liikmesriigi või liidu avaliku võimu asutused, mida tuleb tõlgendada koosmõjus nõukogu määrusega (EÜ) nr 3603/93, ( 3 ) v.a avaliku sektori krediidiasutused, mida RKPde reservide seisukohast koheldakse RKPde ja EKP poolt samaväärselt erasektori krediidiasutustega;

c) „valitsemissektori hoiused” (government deposits) — üleöö- ja tähtajalised hoiused, mida RKPd võtavad vastu mis tahes valitsuselt, sh hoiused välisvaluutas;

d) „tagamata üleööturu intress” (unsecured overnight market rate) — a) EONIA intressimäär (euro overnight index average) üleöö riigi vääringus hoiuste osas ja b) sellega võrreldav määr muus vääringus üleööhoiuste osas;

e) „tagatud turu intressimäär” (secured market rate) — a) EUREPO intressimäär (euro repo market offered rate) tähtajaliste riigi vääringus hoiuste osas, võrreldavate tähtaegadega, kui on, ja b) sellega võrreldav intressimäär muus vääringus tähtajaliste hoiuste osas;

f) „sisemajanduse koguprodukt” (gross domestic product) — majanduse kaupade ja teenuste kogutoodangu väärtus, millest lahutatakse vahetarbimine ja millele lisatakse toodete ja impordi netomaksud, konkreetsel ajavahemikul;

g) „hoiustamise püsivõimaluse intressimäär” (deposit facility rate) — eelnevalt määratletud intressimäär, mida kohaldatakse nende tehingupoolte suhtes, kes kasutavad üleööhoiusteks RKP juures eurosüsteemi hoiustamise püsivõimalust.

Artikkel 3

Korralduslikud küsimused

1. EKP juhatus jälgib RKPde tehtavaid kohaseid korraldusi, mis võimaldaksid tehingupooltel eristada tehinguid, mida RKPd teevad käesoleva suunise alusel, ja Euroopa Keskpankade Süsteemi operatsioone, mida RKPd teevad kooskõlas suunise EKP/2011/14 instrumentide ja menetlustega.

2. RKPd kehtestavad kohase korralduse, mis tagaks, et RKPd ei kasutaks konfidentsiaalset rahapoliitika teavet käesoleva suunisega hõlmatud tehingute tegemisel.

3. RKPd teavitavad EKPd kooskõlas lõigetega 1 ja 2 kehtestatud korraldusest.

Artikkel 4

Eurosüsteemiväliste riikide keskpankadega sõlmitud repolepingute eelnev heakskiit

1. Enne repolepingute sõlmimist eurosüsteemiväliste riikide keskpankadega peavad RKPd esitama need lepingud EKP nõukogule eelneva heakskiidu saamiseks.

2. RKPd esitavad oma heakskiidu taotluse EKP-le enne repolepingu sõlmimiseks kavandatud kuupäeva võimalikult aegsasti. Igas taotluses peab esitama vähemalt järgmise teabe:

a) repolepingu poole isikuandmed;

b) repolepingu eesmärk;

c) kättesaadavas ulatuses konkreetsete repotehingute summad ja kuupäevad; nende tehingute kavandatud kogusumma;

d) repolepingu tähtaeg ja kättesaadavas ulatuses kokkulepitud konkreetsete repotehingute tähtaeg;

e) muu teave, mida taotlust esitav RKP peab asjakohaseks.

3. EKP nõukogu vastab igale taotlusele niipea kui võimalik ja mitte hiljem kui 40 tööpäeva pärast taotluse saamist.

4. Eelneva heakskiidu taotluse saamisel võtab EKP nõukogu arvesse järgmist:

a) rahapoliitika usaldusväärsuse tagamise esmast eesmärki;

b) euro likviidsuse juhtimise tulemuslikkuse säilitamist eurosüsteemi poolt;

c) koordineeritud eurosüsteemi lähenemist repotehingute tegemisel eurosüsteemiväliste riikide keskpankadega;

d) võrdseid tingimusi kõikidele krediidiasutustele asukohaga liikmesriikides, mille rahaühik on euro.

5. Kui EKP nõukogu leiab, et repoleping ei ole kooskõlas lõikes 4 osutatud eesmärkidega, võib ta heakskiiduks esitatud repolepingu osas nõuda:

a) selle sõlmimist kavandatud kuupäevast hiljem või

b) selles konkreetsete muudatuste tegemist ja uuesti heakskiiduks esitamist enne selle sõlmimist asjakohase RKP poolt.

6. EKP nõukogu püüab RKP eelneva heakskiidu taotluse rahuldada, võttes arvesse proportsionaalsuse ja mittediskrimineerimise põhimõtteid.

Artikkel 5

Valitsemissektori hoiuste tasustamise piirangud

1. Valitsemissektori hoiuste tasustamise suhtes kohaldatakse järgmisi piirmäärasid:

a) üleööhoiuste puhul tagamata üleööturu intress;

b) tähtajaliste hoiuste puhul tagatud turu intressimäär; kui see puudub, siis tagamata üleööturu intress.

▼M1

2. Mis tahes kalendripäeval tasustatakse nullintressiga kõikide riikide valitsemissektorite üleööhoiuseid ja tähtajalisi hoiuseid, kui need ületavad: 200 miljonit eurot; või b) 0,04 % sisemajanduste koguproduktist liikmesriigis, kus RKP asub. Juhul kui hoiustamise püsivõimaluse intressimäär on sel päeval negatiivne, kohaldatakse intressimäära, mis ei ole suurem hoiustamise püsivõimaluse intressimäärast. Käesoleva sätte suhtes kehtib artikkel 11, mida kohaldatakse ainult kontojääkide ja tähtajaliste hoiuste järelejäänud tähtaja osas, mida hoitakse RKPdes kalendripäeval, mis eelnes päevale, mil EKP nõukogu otsustas vähendada hoiustamise püsivõimaluse intressimäära alla null protsendi. Negatiivse intressimääraga kaasneb hoiustaja maksekohustus asjaomase RKP ees, samuti selle RKP õigus debiteerida vastavalt asjaomase valitsemissektori kontot.

3. Valitsemissektori hoiuste suhtes, mida hoitakse RKP juures seoses Euroopa Liidu/Rahvusvahelise Valuutafondi ja muude võrreldavate finantstoetusprogrammidega, kohaldatakse lõikes 1 osutatud tasustamise määra või nullprotsendilist määra (kohaldatakse neist kõrgemat), kuid neid ei võeta arvesse lõikes 2 osutatud piirmäära arvestamisel.

▼B

Artikkel 6

Aruandlus

1. RKPd esitavad EKP-le ex ante kogu likviidsuse netomõju oma riigi varade ja kohustuste juhtimise tehingutele seoses eurosüsteemi üldise likviidsusjuhtimise raamistikuga. RKP võtab oma autonoomsete likviidsustegurite prognoosis arvesse oma kasumi ülekandmist valitsusele vähemalt üks nädal enne ülekande toimumist. Lisaks peab RKP kohaste meetmetega tagama, et investeerimistehingud ja hoiustamisskeemid ei tooks kaasa likviidsusmõjutusi, mille kohta ei saa teha täpseid prognoose.

2. Kord kuus esitavad RKPd EKP-le ex post andmed nende eelmises kuus tehtud tehingute kohta, kasutades ex post aruandlusvormi käesoleva suunise II lisas. Ex post kuuaruande puhul kehtib üldine piirmäär 500 miljonit eurot iga II lisas toodud üksiku liigi kuukäibe osas; tehinguid ja piirmäärasid arvestatakse järgmiselt:

a) ostude, müükide ja lunastamiste brutosumma igas järgmises liigis: i) investeerimistehingud; ii) pensionifondi juhtimine; iii) agenditegevus;

b) väärtpaberite laenuks andmise ja laenuks saamise brutosumma järgmistes liikides: i) väärtpaberite laenud ja ii) repotehingud;

c) krediidi andmise ja hoiuste võtmise brutosumma krediidi- ja hoiustamisskeemide liigis;

d) iga järgmise liigi summa: i) kohustused kolmandate isikute ees ja ii) ülekanded ja subsiidiumid.

Kui ühe liigi kohta jääb tehingute brutosumma alla asjakohase piirmäära, märgivad RKPd aruandlusvormil nulli, nagu ka juhtudel, kui tehinguid ei toimunud. Soovi korral võivad RKPd esitada EKP-le oma tehingute andmed ka siis, kui ühe või enama liigi kohta ei ole piirmäärani jõutud (täisaruandlus).

Eurodes tehtud tehingute puhul eurosüsteemi reservihaldusteenuste raames peavad RKPd lisaks järgima muid kohaldatavaid aruandlusnõudeid.

3. Juhul kui aruandlusnõuetest tuleneb, et teatava RKP varade või kohustuste juhtimise tehingud on vastuolus ühtse rahapoliitika nõuetega, võib EKP anda konkreetse juhise seoses asjaomase RKP varade ja kohustuste juhtimise tegevusega.

Artikkel 7

Piirmäärad

1. Ilma EKP eelneva heakskiiduta ei või tehinguid teha väljaspool käesoleva suunise I lisa piirmäära. Sama piirmäär kehtib ka repotehingutele, ilma et see mõjutaks artiklis 4 sätestatud repolepingute eelneva heakskiidu menetlust.

2. Lisaks päeva kogutehingute piiridele käesoleva suunise I lisas võib EKP täpsustada ja kohaldada täiendavaid piire RKPde kumulatiivsetele varade ja kohustuste ostudele või müükidele mis tahes konkreetsel ajavahemikul.

3. EKP nõukogu võib muuta käesoleva suunise I lisa piirmäära igal ajal.

Artikkel 8

Eelneva heakskiidu taotlemise ja andmise kord

1. RKPd edastavad oma eelneva heakskiidu taotlused võimalikult aegsasti. Juhul kui tehing tuleb arveldada samal päeval või järgmisel tööpäeval, peab EKP taotluse saama hiljemalt kell 9.00 ( 4 ) soovitud tehingu tegemise päeval. Muude tehingute puhul peab EKP saama taotluse hiljemalt kell 11.00 soovitud tehingu tegemise päeval.

2. RKPd peavad taotluse tegema kooskõlas käesoleva suunise III lisaga. Juhul kui tehing, millele taotleti ja anti eelnev heakskiit, ei toimunud kooskõlas eelneva heakskiiduga, peab RKP viivitamata teavitama EKPd.

3. Erandjuhtudel võivad tagatise vastu väärtpaberite laenutehinguid tegevad RKPd edastada oma taotlused samal päeval eelnevaks heakskiiduks pärastlõunal, kui turuosalised ei saa teatavaid väärtpabereid anda.

4. EKP peab vastama RKP eelneva heakskiidu taotlusele võimalikult kiiresti; sama päeva hilise eelneva heakskiidu taotlusele peab vastama viivitamata. Selliste tehingute puhul, mis tuleb arveldada tehingu kuupäeval või järgmisel tööpäeval, peab EKP vastama tehinguks kavandatud kuupäeval kell 10.15. Muude tehingute puhul peab EKP vastama tehinguks kavandatud kuupäeval kell 13.00. Kui RKP ei ole selle tähtaja lõpuks vastust saanud ning kui ta on kontrollinud, et EKP on tema taotluse saanud ja vastust pole saadetud, võib ta pärast 13.15 eeldada, et heakskiit on antud.

5. EKP peab kaaluma kõiki taotlusi, võttes arvesse eurosüsteemi ühtse rahapoliitika ühetaolisuse tagamist, RKPde üksikute tehingute mõju ja nende tehingute kogumõju liikmesriikides, mille rahaühik on euro. Ilma eelnevat mõjutamata püüab EKP RKPde taotlusi rahuldada.

Artikkel 9

Kontroll

1. EKP juhatus esitab kord aastas EKP nõukogule aruande käesoleva suunise rakendamise ja kohaldamise kohta. Aruandes esitatakse teave järgmise kohta:

a) eelneva heakskiidu menetluse kohaldamine;

b) RKPde varade ja kohustuste riigisisese juhtimise tavad;

c) käesoleva suunise järgimine.

2. Kahtluste korral artikli 5 lõigete 1–3 järgimise osas võib EKP taotleda RKPdelt teavet.

Artikkel 10

Konfidentsiaalsus

Kogu teavet ja andmeid, mida vahetatakse eespool osutatud menetlustega seoses, sh artiklis 9 osutatud kontrolliaruanne, käsitletakse konfidentsiaalselt.

Artikkel 11

Üleminekusäte

RKPde juures hoitavate tähtajaliste valitsemissektori hoiuste suhtes kohaldatakse artikli 5 lõiget 1, kuid neid võetakse artikli 5 lõikes 2 osutatud piirmäära arvestamisel arvesse alates 1. detsembrist 2015.

Artikkel 12

Jõustumine ja rakendamine

1. Käesolev suunis jõustub kaks päeva pärast selle vastuvõtmist.

2. RKPd võtavad käesoleva suunise järgimiseks vajalikud meetmed 1. detsembriks 2014. Nad teatavad EKP-le nende meetmetega seotud dokumentidest ja vahenditest hiljemalt 31. oktoobriks 2014.

Artikkel 13

Adressaadid

Käesolev suunis on adresseeritud RKPdele.









I LISA

PIIRMÄÄRAD SAMAL KUUPÄEVAL RKPDE POOLT TEHTAVATELE RIIGI TEHINGUTELE VARADE JA KOHUSTUSTEGA







Kohaldatav piirmäär Realiseerimise arvelduskuupäev (neto agregeeritud tehingud) (1) 200 miljonit eurot (1) Kavandatud tehingute netolikviidsusmõju päeva kohta, mida arveldatakse samal päeval või mis langevad kokku järgmise tehingupäevaga.









II LISA

VARADE JA KOHUSTUSTE RIIGISISESE JUHTIMISE TEHINGUTE EX POST KUUARUANNE







Tehinguliik Investeerimistehingud Pensionifondi juhtimine Agenditegevus Väärtpaberite laenud Repotehingud Krediidi- ja hoiustamisskeemid Kohustused kolmandate isikute ees Ülekanded ja subsiidiumid Tehingu tegemise viis 1. Bilansis 2. Bilansiväline 1. Bilansis 2. Bilansiväline 1. Bilansis 2. Bilansiväline Tehingute arv nnnnnn nnnnnn Tehingute arv nnnnnn Tehingu liik xxxxx xxxxx Tehingute arv nnnnnn nnnnnn nnnnnn Väärtpaberite laenuks andmine EUR (XX) mn EUR (XX) mn Andmine EUR (XX) mn Tehingu tegemise viis 1. Bilansis 2. Bilansiväline 1. Bilansis 2. Bilansiväline Ost EUR (XX) mn EUR (XX) mn EUR (XX) mn Väärtpaberite laenuks võtmine EUR (XX) mn EUR (XX) mn Hoiuste võtmine EUR (XX) mn Tehingute arv nnnnnn nnnnnn Müük EUR (XX) mn EUR (XX) mn EUR (XX) mn Summa EUR (XX) mn EUR (XX) mn Lunastamine EUR (XX) mn EUR (XX) mn EUR (XX) mn









III LISA

SÕNUMI VORMING SUURTEHINGUTE EELNEVA HEAKSKIIDU TAOTLUSTE JAOKS







Tunnuse nimetus Kirjeldus Kood Kohustuslik väli Tunnuskood Kordumatu tunnus tehingute grupi kohta (kas tehingud väärtpaberitega või muud tehingud), mille tehingupäev ja arvelduspäev langevad kokku; tunnus koosneb järjestikustest numbritest, millele eelneb kahekohaline riigi ISO kood. ISnn Rakendus loob automaatselt Tehingupäev Kavandatud tehingute grupi tehingu tegemise kuupäev. aaaa/kk/pp Jah Arvelduspäev Kavandatud tehingute grupi arvelduse tegemise päev (alguskuupäev forvardtehingute puhul). aaaa/kk/pp Jah Ost ja laenuks andmine Juhul kui osteti väärtpabereid/muid instrumente või anti krediiti või anti laenuks väärtpabereid, tuleb esitada kumulatiivne summa. EUR [YY] miljonit Ei (Jätta tühjaks, kui kavandatud on ainult müügitehing.) Müük ja hoiuse võtmine Juhul kui müüdi väärtpabereid/muid instrumente või võeti vastu hoiuseid, tuleb esitada kumulatiivne summa. EUR [XX] miljonit Ei (Jätta tühjaks, kui kavandatud on ainult ostutehing.) Mõju likviidsuse projektsioonile Taotluse vastu võtmise korral esitatakse mõju likviidsuse projektsioonile arvelduspäeval, võttes arvesse viimast päevase likviidsuse prognoosi, mis esitati EKP-le kell 8.00. Keeldumise korral aitab see väli EKP-l hinnata negatiivset mõju likviidsuse projektsioonidele. EUR [ZZ] miljonit Jah (Juhul kui kogumõju likviidsusprojektsioonidele on EKP-le juba esitatud, tuleb selles lahtris sisestada null.) Tehinguliik Osutatakse tehinguliigile: 1. väärtpaberitehing 2. muu tehing Tehinguliik valitakse lahtris toodud loetelust, mille loob süsteem. Jah (Kasutaja peab osutama tehinguliigile.) Tehingu tegemiseks kavandatud viis Tehingu tegemiseks kavandatud viisi kirjeldus, osutades järgmist: 1. bilansitehing 2. bilansiväline tehing Tehingu tegemiseks kavandatud viis valitakse lahtris toodud loetelust, mille loob süsteem. Ei (Kasutada võib osutada tehingu tegemiseks kavandatud viisile.) Vaba kirjeldus Mis tahes teave, mis aitaks EKP-l likviidsusjuhtimise funktsioonis hinnata likviidsuse netomõju asjakohase likviidsusanalüüsi ja viimase likviidsusprognoosi kontekstis. Näiteks ei ole mõju likviidsusprojektsioonidele kestev ja võib prognoositavas tulevikus pöörduda; kasutaja peab vaba kirjelduse väljal märkima mõju likviidsusele arvelduspäeva järgselt. Kasutaja võib täpsustada ka iga üksikut tehingut, sh liiki, mahtu või eesmärki. Mis tahes tähtnumbriline kombinatsioon etteantud H1&H2 märgistiku piires (1) Ei (1) Vaba kirjelduse all lubatud tähised on täpsustatud 22. augusti 1997. aasta H1&H2 süsteemikujunduse dokumendi 4. lisa punktis 1.1.4.7